Општина Горњи Милановац

Општинска управа

Канцеларија за пољопривреду

На основу Стратегије пољопривреде и руралног развоја општине Горњи Милановац за период 2024-2029. године, усвојеној на седници Скупштине општине Горњи Милановац 20.12.2023.године, Програма Мера за спровођење пољопривредне политике и политике руралног развоја за 2024.годину од 19.02.2024. године, Општинска управа општине Горњи Милановац и Канцеларија за пољопривреду објављују:

Јавни позив:

За доделу подршке развоју пословања младих пољопривредника за 2024. годину. Овим јавним позивом утврђују се услови, критеријуми и начин пријављивања за коришћење средстава подршке.

Укупна планирана средства за ову намену у овој години износе 2.000.000,00 динара који ће се расподелити као подстицаји за диверзификацију доходка и унапређење квалитета живота у руралним подручјима.

Општина Горњи Милановац ће давати подстицаје за почетну помоћ за покретање пословања за младе пољопривреднике и развој младих пољопривредних газдинстава у интезитету од 70% у максималном износу до 300.000,00 динара са пдв-ом.

Циљ јавног позива је да се младим пољопривредницима обезбеди едукација за стицање вештине за писање бизнис плана и развој породичног пољопривредног газдинства. Кроз пет двочасовних обука које су предмет овог јавног позива које ће похађати сви пријављени корисници, најбоље рангирани бизнис планови ће бити суфинансирани из буџета за пољопривреду.

Да би остварио право на подстицајна средства за инвестиције, корисник физичко лице, поред учешћа на обуци, мора испуњавати следеће услове:

1. да су носиоци регистрованог пољопривредног газдинства са територије општине Горњи Милановац, који пољопривредну производњу обављају на територији општине Горњи Милановац;
2. да на дан подношења пријаве на јавни позив има навршених 18 година живота, а највише 40 година живота;
3. подносилац пријаве на јавни позив може поднети само једну пријаву за коришћење подстицаја у календарској години, у оквиру ове мере.
4. за инвестицију, за коју подноси пријаву на јавни позив, не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима;
5. да је измирио доспеле пореске обавезе;
6. нема својство повезаног лица са добављачем односно власником;
7. наменски користи и не отуђи нити да другом лицу на коришћење инвестицију која је предмет захтева у периоду од пет година, почев од календарске године за коју се подноси пријава за коришћење подстицаја.

**специфични критеријуми:**

* + - да има највише 40 година живота.

Да би остварио право на подстицајна средства за меру **303.1. Почетна помоћ за покретање пословања за младе пољопривреднике и развој малих пољопривредних газдинстава,** корисник поред уредно попуњеног пријавног формулара доставља и следећу документацију:

1. Потврду о регистрацији пољопривредног газдинства (активан статус),
2. Биљну структуру
3. Податке о газдинству ( из е аграра)
4. Предрачуне са спецификацијом опреме (коначан оригинал рачун мора бити идентичан предрачуну по износу, спецификацији и добављачу опреме)
5. изјава да не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја
6. изјава добављача и наручиоца опреме да не представљају повезана лица;
7. изјава корисника да предмет подстицаја неће бити отуђен у периоду од 3 године од тренутка добијања подстицаја;

Критеријуми рангирања:

|  |  |  |  |
| --- | --- | --- | --- |
|  | Критеријум | Опис критеријума | Бодови |
| 1 | Квалитет бизнис плана |  | До 30 |
| 2. Комплетна документација | | Поднета сва потребна документација по јавном позиву | 10 |
| Непотпуна документација по јавном позиву | 0 |
| 3 | Упис у регистар пољопривредних газдинстава | до 3 године | 10 |
| од 3 - 5 | 15 |
| преко 5 | 20 |
| 4 | Пребивалиште у отежаним условима рада |  | 5 |
| 5 | Инвестиција у отежаним условима рада |  | 10 |
| 6 | Жене носиоци пољопривредног газдинства |  | 10 |
|  | Укупно |  |  |

\*У случају истог броја бодова, предност има подносилац захтева који има боље оцењен бизнис план

Најуспешнији младим пољопривредницима ће потписати уговор о коришћењу средстава.

Приликом потписивања уговора корисник подстицаја доставља следећу документацију:

* + - копију извода о извршеној уплати сопственог учешћа 30%;
    - средство обезбеђења потписану бланко соло меницу.

Подношење захтева на прописаном обрасцу се врши предајом на писарници општинске управе општине Горњи Милановац, од дана објављивања јавног позива односно од 20. маја до 31. маја 2024. године. Све додатне информације као и обрасци за подношење захтева могу се добити у Канцеларији за пољопривреду општине Горњи Милановац

ОПШТИНСКАУПРАВА ОПШТИНЕ ГОРЊИ МИЛАНОВАЦ